《登上方山望太湖》
清代·安全

舍舟策杖陟高棱，石道迂回卧古藤。仰望浮屠高十丈，楞伽古古何宏敞。

如蚁游人塞道来，危级肩摩不容上。逍遥容与度云关，绝顶巍峨耸黛鬟。

极目五湖千里白，浪中历历见青山。垂丝画舫堤边飏，破浪弋船湖上放。

怅惆长风未得乘，苍茫烟水空遥望。斜阳返照彻山隅，万顷烟波入画图。

安得范蠡逢泽畔，扁舟欸乃共归湖。

作者简介：安全，字二勋，号兰岩，孟公曾孙，清无锡人，国学生，著《经笥楼诗草》。